ÁLLATVÉDELMI TESZT

**Melyik állatot háziasították először?**

1. kutya
2. kecske
3. juh

Megoldás: a)

Az első háziasított állat a kutya volt i.e. 15.000

Második a kecske (i.e. 10.000) harmadik a juh (i.e. 8.000)

**Milyen területeken használhatóak fel a kísérleti állatok az EU-ban?**

1. tudományos kutatás
2. oktatás
3. élelmiszer- és gyógyszerbiztonság
4. kozmetikai termékek tesztelés

Megoldás: a) b) c)

**Belterület közterületén kötelező-e a póráz használata?**

1. igen, az eb méretétől függetlenül
2. igen, de csak a közepes és nagytestű kutyák esetében
3. nem kötelező, amennyiben az eb tulajdonosa vállalja érte a felelősséget

Megoldás: a)

**Melyik állat nem tartozik a különösen veszélyes állatfajok közé?**

1. fekete özvegy
2. anakonda
3. tigris
4. skorpió

Megoldás: d)

**Mi a teendő, ha eltűnik a kedvenc aligátor teknősünk / különösen veszélyes állatfaj/?**

1. Azonnal el kell indulnunk a felkutatására, és törekedni kell a minél gyorsabb befogására, hazaszállítására.
2. Haladéktalanul jelenteni kell a helyi állatvédelmi hatóságnak, és a rendőrséget is értesíteni kell.
3. Közösségi oldalunkon kérhetünk segítséget a megtalálásához, és mi magunk is elindulhatunk a felkutatására, de egyéb jelentési kötelezettség nincs.

Megoldás: b)

**Milyen bűncselekményt követtek el azok az elkövetők, akik szándékosan növényvédő szerrel bevont galambtetemekkel több faj / réti sas, nagykócsag, szürke gém/ halálát okozták?**

1. természetkárosítás
2. állatkínzás
3. orvvadászat

Megoldás: a)

**Ki lesz a felelős abban az esetben, ha szívességből leviszed a barátod kutyusát sétáltatni, és kiszalad az úttestre, aminek következtében két autó karambolozik?**

1. a kutya igazi gazdája, hiszen jogilag ő az állattartó
2. az autók vezetői, mivel nem figyeltek az eléjük kiszaladt kutyára
3. azt terheli a felelősség, aki levitte sétálni és a felügyelete alól meg tudott lógni

Megoldás: c)

**Ha kiskutyát szeretnénk vásárolni, mire kell odafigyelni a kutyatenyésztőnél?**

1. a kutyatenyésztők mind megbízhatóak, így semmi más dolgom nincs, mint kiválasztani a számomra legkedvesebb kiskutyát
2. a kutyatenyésztőnek adnia kell a kiskutya mellé a törzs- és oltási könyvet, amivel igazolja, hogy minden addigi oltást megkapott, azt követően már nyugodtan vihetem is haza a kiskutyát
3. a kutyatenyésztőnek a törzs-és oltásikönyvön kívül köteles írásban igazolni, hogy milyen gyógyszereket / pl.: féreghajtót/ kapott eddig a kutyus, megvan a mikrochip, illetve rendelkezik-e FELIR azonosítóval, amit a NÉBIH ad ki számára, és ha ezek mind megvannak akkor írhatom alá az adás-vételi szerződést, ami szintén fontos elem kiskutyus vásárlásnál

Megoldás: c)

**Mi a teendő, ha egy erdei séta során elhullott szarvastetemet találunk?**

1. szelfit készítek a tetemmel és megosztom a közösségi oldalaimon
2. értesítem a helyi önkormányzatot
3. hazaviszem, és az agancsból trófeát készíttetek

Megoldás: b)

**Párosítsd! (minden helyes párosítás 1 pont)**

1. gerinces állatot indokolatlanul bántalmaz
2. védett állat elpusztítása
3. tiltott eszközzel halat fog
4. vadászterületen engedély nélkül vadászik
5. engedély nélkül halálos mérgű kígyót tart
6. állatviadalra fogadást szervez
7. Természetkárosítás
8. Állatkínzás
9. Orvvadászat
10. Orvhalászat
11. Tiltott állatviadal szervezése
12. Veszélyes állat, illetve veszélyes eb tartásával kapcsolatos kötelezettség megszegése

**Mit tennél? Dolgozd ki!**

Az előadó a csoportoknak megad egy-egy kérdést az alábbiak közül. a csoportok 5 perc alatt kidolgozzák, majd egyenként előadják a válaszokat. Az előadó értékeli, esetleg kiegészíti

* 1. pontig terjedően értékeli
1. **Mit teszel, ha nyáron a 38 fokban egy parkoló kocsiban látsz egy kutyát?**

Parkolóban, bevásárlóközpontban haladéktalanul értesítsük az ügyfél­szolgálatot és mondassuk be a kocsi rendszámát

A kocsi gyengéd meglökésével, emelésével próbáljuk beindítani az autó riasztó­rendszerét, hogy az figyelmeztesse a tulajdonost.

Készítsünk fényképeket telefo­nunkkal az autóról, amin látszik a bezárt kutya és a kocsi rendszáma is. (Figyelem, a fotó, illetve az autó rendszáma már személyes adat lehet, így azt ne osszuk meg, csak bizonyítékként használjuk fel.)

Lehetőség szerint hívjunk rendészt, önkormányzati állatvédelmi őrséget, közte­rület-felügyelőt, rendőrt, de legalább egy tanút és a jelenlétében törjük be a kocsi egyik oldalsó ablakát.

Ügyeljünk arra, hogy az autóban, a végszükség elhárításához feltétlenül szükséges kárt okozzuk csak.

Ha sikerült kiszabadítani, itassuk meg a kutyát, próbáljuk lehűteni vízzel, nedves ruhával. Ha látjuk rajta, hogy bágyadt, koordinációs problémái vannak, vigyük azonnal állatorvoshoz.

Fontos!

**Nem büntetendő azonban annak a cselekménye, aki saját, illetve más személyét vagy javait közvetlen és másként el nem hárítható veszélyből menti, vagy a közérdek védel­me érdekében így jár el, feltéve, hogy a cselekmény nem okoz nagyobb sérelmet, mint amelynek elhárítására törekedett.**

1. **Mit teszel, ha egy gazdátlan állatot találsz?**

Bejelentést tenni (gyepmester, 112)

Helyi menhelyet értesíteni

Közösségi média bejegyzés

Ha sérült, éhes, szomjas ellátást biztosítani

(Más válasz is elfogadható)

1. **Mit teszel, ha állatkínzást tapasztalsz?**

Folyamatban levő bűncselekmény megszakítására a rendőrhatóság köteles, mely jogosult azonnali intézkedés foganatosítására is. Értesíthetjük a jegyzőt, mint állatvé­delmi hatóságot is, mivel haladéktalan intézkedésre köteles, illetve értesítési, jelzési kötelezettsége van. Amennyiben az adott magatartás, tevékenység tekintetében más hatóság rendelkezik hatáskörrel, illetékességgel, az ügy áttételére kerül sor.

112

1. **Mit teszel, ha elveszett a kutyád?**

Vegye fel a kapcsolatot a környékbeli, vagy saját állatorvossal, és a mikrochip adat­bázisba rögzíttesse, hogy a kutyája elveszett, illetve ellopták.

Hasznos a mikrochip számát, az állat részletes leírását és legfrissebb fényképét megküldeni a helyi állat­orvosoknak, a közelben található gyepmesteri telepeknek, állatvédő szervezeteknek.

A kóbor állatok befogása a települési, illetve fővárosi önkormányzat feladata, így őket is célszerű értesíteni

közösségi oldalakon bejegyzés, plakát.